**NIDOS KULTŪROS IR TURIZMO INFORMACIJOS CENTRO „AGILA“**

**2022 METŲ VEIKLOS**

**ATASKAITA**

1. **VADOVO ORGANIZACINĖ VEIKLA**
   1. **Įstaigos vidaus administravimas**

Nidos kultūros ir turizmo informacijos centro „Agila“ (toliau – Centras) veiklos pobūdis – kultūrinė-meninė, turizmo informacijos veikla. Veiklos adresas – Taikos g. 4, Neringa.   
Įstaiga turizmo informacijos funkcijas vykdo ir Juodkrantėje, L. Rėzos kultūros centro patalpose (L. Rėzos g. 8B, Juodkrantė, Neringa), kultūros funkcijas atlieka Preilos-Pervalkos bendruomenės namuose (Preilos g. 27, Neringa).

2019 m. pradėta pastato, esančio adresu Taikos g. 4, Neringa, rekonstrukcija. Įstaiga turizmo informacijos centro funkcijas vykdo adresu Naglių g. 18E, Neringa. Administracija veikia adresu Taikos g. 11/2, Neringa.

Centro struktūra, patvirtinta 2017-01-31 įsakymu Nr. P-9, pakeista 2017-12-08 įsakymu Nr. P-106.

|  |  |
| --- | --- |
| **Direktorius** | |
| **Pavaduotojas ūkiui ir bendriesiems reikalams**  **(0,5 et.)** | Informacinių technologijų specialistas (1 et.)  Garso, kino įrenginių specialistas (1 et.)  Scenos šviesų specialistas (0,5 et.)  Valytojas (2 et.) |
| **Vyriausiasis buhalteris**  **(1 et.)** | Kasininkas (0,5 et.)  Kontrolierius (0,5 et.) |
| **Direktoriaus pavaduotojas**  **(1 et.)** | Turizmo informacijos specialistas (6 et., iš jų ne sezono metu – 3 et.)  Turizmo vadybininkas (1 et.) |
| Kultūros ir turizmo projektų vadovas (1 et.) | |
| Personalo specialistas ( 1 et.) | |
| Kultūros vadybininkas (1 et.) | |
| Kultūros renginių organizatorius (2 et.) | |
| Mėgėjų meno kolektyvo vadovas (2,5 et.) | |
| Dailininkas-scenografas (1 et.) | |
| Viešųjų ryšių specialistas (1 et.) | |
| Socialinių medijų specialistas (1 et.) | |
| Koncertmeisteris (0,5 et.) | |
| Administratorius (1 et.) | |

* 1. **Vadovo iniciatyvos**
* Neringoje gyvenančių nuo Rusijos karo Ukrainoje pabėgusių ukrainiečių integracija į kultūrines veiklas: ukrainiečių virtuvės pristatymas „Žiobrinių“ šventėje, Neringos 585-ojo gimtadienio renginiuose. Tradicinio ir modernaus ukrainiečių folkloro pristatymas tarptautinio folkloro festivalio „Tek saulužė ant maračių“ programoje, Ukrainos kūrėjų filmų rodymai, bendrų neringiškių ir ukrainiečių bendruomenių edukacinių, kūrybinių veiklų organizavimas.
* Tarptautinio kultūrinio bendradarbiavimo plėtojimas bei užsienio atlikėjų į Neringą pritraukimas. 2022 m. bendradarbiauta su šių šalių menininkais, projektų vykdytojais: Ukraina, Estija, Latvija, Rumunija, Japonija, Vokietija, Sakartvelas, Armėnija, Islandija, Grenlandija, Italija, Didžioji Britanija.
* Pateiktos paraiškos ir gautas dalinis finansavimas centro kolektyvų tautinių kostiumų atnaujinimui ir instrumento įsigijimui iš Lietuvos Respublikos valstybės biudžeto asignavimų tautiniams, istoriniams, archeologiniams kostiumams gaminti ir įsigyti programos bei iš Lietuvos Respublikos valstybės biudžeto asignavimų muzikos instrumentams (gaminti ir įsigyti) programos.
* Siekiant užtikrinti įstaigos informacinės sistemos kibernetinį saugumą, 2022 m. parengti ir patvirtinti šie vidaus dokumentai: Informacinės sistemos duomenų saugos nuostatai, Informacinės sistemos saugios elektroninės informacijos tvarkos taisyklės, Informacinės sistemos veiklos tęstinumo valdymo planas, Informacinės sistemos naudotojų administravimo taisyklės.
  1. **Asmeninis tobulėjimas**

2022.03.28–30 Lietuvos nacionalinio kultūros centro organizuotas kultūros centrų direktorių, jų pavaduotojų seminaras Birštone.

2022.09.11 Nuotoliniai bendrinės anglų kalbos kursai (48 ak. val.).

2022.10.6–7 Kultūros forumas „Kultūros jūra. Panirti. Išnirti. Atsinaujinti“.

2022.11.17 Nuotoliniai mokymai „Civilinė sauga darbuotojams“.

2022.11.29–30 Mokymų programa „Vadovų ugdymas“.

2022.12.13 Seminaras „Psichologinis įtampos valdymas ir streso kontrolės treniruotės“.

2022.12.22 Lietuvos nacionalinio kultūros centro organizuoti nuotoliniai kvalifikacijos tobulinimo mokymai kultūros ir meno darbuotojams.

* 1. **Projektinė veikla**
* Įgyvendintas Lietuvos kultūros tarybos Tolygios kultūrinės raidos Klaipėdos apskr. programos dalinai finansuojamas projektas „XXIV tarptautinis folkloro festivalis Neringoje „Tek saulužė ant maračių“, LKT lėšos 17 820,00 Eur.
* Vykdytas partnerio teisėmis projektas „Tai ką matote, yra ne viskas ką gaunate: naujos informuoto ėjimo formos Kultūrinių peizažų skaitymas per daugiajutiminį suvokimą“ (angl. „What you see is not all you get: new forms of informed walking reading cultural landscapesthrough multi-sensory perception“), finansuojamas Trumpo tinklo finansavimo iš Šiaurės šalių kultūros fondo paramos lėšomis.
* Vykdytas partnerio teisėmis projektas „Žalieji įgūdžiai ateities turizmui“ (angl. „Green skills for future Tourism (G4T)“), finansuojamas Erasmus + paramos lėšomis.
  1. **Bendradarbiavimas**

Siekiant kokybiškų įstaigos funkcijų atlikimo tiek kultūros srityje, tiek išpildant turizmo informacijos veiklas, bendradarbiavimas vyksta su Neringos biudžetinėmis, viešosiomis įstaigomis bei verslu. Bendradarbiaujama su Klaipėdos regiono turizmo informacijos centrais, kultūros ir meno įstaigomis, nacionalinėmis kultūros meno įstaigomis, kūrėjų sąjungomis ir asociacijomis, turizmo klasteriais, asociacijomis.

* 1. **Įstaigoje atliktų auditų ir / ar patikrinimų rezultatai, rastų trūkumų šalinimas, numatomi planai ir prognozės**

2022 m. Neringos savivaldybės kontrolės ir audito tarnybai pateiktas 2021 m. Biudžeto vykdymo ataskaitų rinkinys. Pastabų dėl rastų trūkumų ar neatitikimų nesulaukta.

1. **ĮSTAIGOS VEIKLOS PRISTATYMAS IR RODIKLIAI**
   1. **Personalas (darbuotojų skaičius, kvalifikacijos kėlimas, vidutinis darbo užmokestis)**

* Darbuotojų skaičius – 21 darbuotojas. 3 turizmo informacijos specialistai vasaros sezono metu dėl sumažėjusių darbo apimčių nebuvo priimti. 2022 m. taip pat nebuvo priimti scenos techninio aptarnavimo specialistai dėl sumažėjusio darbo krūvio.
* Darbuotojų, kurių pareigybės priskiriamos D lygiui (darbininkui) – 3 pareigybės, 2,5 et.;
* Kultūros ir meno darbuotojai – 15 pareigybių, 11,5 et.

2022 m. 21 darbuotojas dalyvavo 32 skirtingų temų seminaruose, mokymuose.

* + 1. Vidutinis mėnesinis 2022 m. darbo užmokestis (BRUTO):

|  |  |  |  |  |
| --- | --- | --- | --- | --- |
| **Eil.** | **Pareigų (pareigybės) pavadinimas** | **Etatų skaičius** | **Vidutinis mėnesinis bruto darbo užmokestis (eurais)** | |
| **Nr.** |  |  | **2021 m.** | **2022 m.** |
| 1 | Vyr. buhalteris | 1,00 | 1540 | 1802 |
| 2 | Direktoriaus pavaduotojas | 1,00 | 2440 | 0 |
| 3 | Direktorius | 1,00 | 2223 | 2862 |
| 4 | Informacinių technologijų specialistas | 1,00 | 1062 | 1217 |
| 5 | Kasininkas | 0,50 | 0 | 0 |
| 6 | Kino, garso ir scenos įrenginių specialistas | 1,00 | 0 | 0 |
| 7 | Kolektyvų vadovai | 2,5 | 901 | 1174 |
| 8 | Koncertmeisteris | 0,5 | 707 | 1014 |
| 9 | Kontrolierius | 0,5 | 0 | 0 |
| 10 | Kultūros vadybininkas | 1,00 | 1469 | 1977 |
| 11 | Kultūrinių renginių organizatorius | 1,00 | 572 | 731 |
| 12 | Kultūrinių renginių organizatorius Preiloje | 1,0 | 1125 | 1237 |
| 13 | Scenografas-dailininkas | 1,00 | 2008 | 2086 |
| 14 | Administratorius | 1,00 | 1568 | 1720 |
| 15 | Scenos šviesų operatorius | 0,50 | 0 | 0 |
| 16 | Personalo specialistas | 1,00 | 693 | 780 |
| 17 | Turizmo informacijos specialistas | 5,00 | 1127 | 1221 |
| 18 | Direktoriaus pavaduotojas ūkio ir bendriems klausimams | 0,50 | 842 | 1517 |
| 19 | Valytojas | 2,00 | 747 | 918 |
| 20 | Turizmo vadybininkas | 1,00 | 1780 | 2126 |
| 21 | Kultūros ir turizmo projektų vadovas | 1,00 | 914 | 1831 |
| 22 | Socialinių medijų specialistas | 1,00 | 581 | 695 |
| 23 | Viešųjų ryšių specialistas | 1,00 | 1465 | 1929 |

* 1. **Valdomas turtas (materialinė bazė ir jos būklė)**

Patikėjimo teise Neringos savivaldybei priklausantis turtas – Nidos kultūros ir turizmo informacijos centro „Agila“ (Taikos g. 4, Neringa) pastatas. 2019 m. pradėtas pastato rekonstrukcijos projektas. Centrui kultūros veiklai vykdyti perduotas ūkinis pastatas Preiloje (Preilos g. 27), baldai ir įranga. Nuo 2020 m. įstaigai priskirta pastato, adresu Naglių g. 18E dalis patalpų turizmo informacijos centro veiklai, kol bus atliekama pastato, adresu Taikos g. 4, rekonstrukcija.

2022 m. įsigyta ilgalaikis turtas: darbo įrankių rinkinys, bevielė monitorinė sistema su siųstuvu, imtuvu ir ausinėmis (4 vnt.), bevieliai radijo mikrofonai (4 vnt.), kavos aparatas, vaizdo projektorius, kompiuteris, planšetiniai kompiuteriai (2 vnt.), dumplinis instrumentas.

2022 m. atnaujinti centro mėgėjų meno kolektyvų tautiniai kostiumai: folkloro ansamblio „Giedružė“, tautinių šokių kolektyvo „Kalnapušė“, liaudiškos muzikos kapelos „Joldija“ nariams.

* 1. **Pagrindiniai pasiekimai – uždavinių įgyvendinimas pagal nustatytus metinių uždavinių siektinus rodiklius**

Centras įgyvendina Neringos savivaldybės strateginio veiklos plano 2021–2030 metams Kultūros ir jaunimo veiklos programos (Nr. 3) ir Turizmo, rekreacijos, smulkiojo ir vidutinio verslo plėtros programos (Nr. 7) suformuotus tikslus ir uždavinius.

* + 1. ***Vykdant kultūros veiklos funkcijas:*** *tenkinti visuomenės poreikius bendrosios kultūros ugdymu, istorijos, etninės kultūros, gamtos unikalumo aktualizavimu, mėgėjų meno, klasikinių bei šiuolaikinių menų populiarinimu**.*

***Uždavinys „Stiprinti vietos unikalumą ir kultūrą, plėtojant kultūrines partnerystes“.***

*Įgyvendintos šios priemonės:*

* *Tarptautinė kūrybinė laboratorija pagal Brücke / „Nidos ekspresija“* rugsėjo 3–13 d. kartu su menininkų asociacija „Tiltas“. Dalyvavo 25 menininkų rezidentų iš Lietuvos, Sakartvelo, Ukrainos. Įvyko kūrybiniai edukaciniai susitikimai su bendruomenėmis, pristatytos 2 parodos.
* *Prancūzų kultūros dienos.* Bendradarbiaujant su Prancūzų institutu Lietuvoje pristatyti įvairių žanrų kino filmai Nidos bendruomenės namuose: festivalio „Žiemos ekranai“ programa 2022 m. sausio mėn. bei prancūzų kino programa 2022 m. gruodžio mėn.
* *Filmų festivalis „Baltijos banga“* kartu su Lietuvos kinematografininkų sąjunga rugpjūčio 19–23 d. Nidos bendruomenė namuose. Į Neringą atvykę 18 kino kūrėjų pristatė vaidybinius, dokumentinius, animacinius filmus (parodyta 15 filmų).
* *Bendri projektai su Klaipėdos regiono partneriais.* 2022 m. vasario 17, 18 d. kartu su Klaipėdos lėlių teatru įgyvendinta lėlių ir objektų instaliacija „Tarp Žemės ir Dangaus“, gegužės 14 d. surengtas tarptautinis Stasio Šimkaus chorų konkurso koncertas kartu su chorine bendrija „Aukuras“, gegužės 7–9 d. Klaipėdos Sendvario progimnazijos įgyvendinamo „Erasmus“ projekto veiklos Neringoje, birželio 25 d. – „Vėtrungių kelias“.
* *Bendri projektai, veiklos su Neringos kultūros, švietimo ir kt. įstaigomis, organizacijomis.*
* Įgyvendinti renginių ciklai, skirti Valstybinėms šventėms, atmintinoms datoms kartu su Neringos gimnazija, Neringos meno mokykla, Neringos sporto mokykla, V. Miliūno viešąja biblioteka, KNNP, Neringos muziejais, L. Rėzos kultūros centru (Laisvės gynėjų diena, Lietuvos valstybės atkūrimo dienai skirti renginiai Neringoje, Lietuvos Nepriklausomybės atkūrimo dienai skirti renginiai Neringoje).
* Į „Žiobrinių šventės“ programos šventinių patiekalų maršrutą „Ir pakeliausi, ir paragausi“ įsitraukė 10 Neringos kavinių, restoranų, edukacines veiklas vykdė Neringos sporto mokykla, Neringos muziejai, Kuršių nerijos nacionalinio parko direkcija, V. Miliūno biblioteka.
* Tarptautinio folkloro festivalio „Tek saulužė ant maračių“ metu surengtos Joninių šventės partneriai – 5 kurorto kavinės, Neringos muziejai, Kuršių nerijos nacionalinio parko direkcija.
* Plenero „Nidos ekspresija“ dalyviai apgyvendinami Neringos viešbučiuose – bendradarbiavimas su Neringos apgyvendinimo įstaigomis įtvirtinant barterinius mainus (paveikslai už nakvynę).
* Neringos miesto gimtadienio šventės renginiai: „Kuršių nerijos pašto stočių kelio maršrutas“, „Nidos smuklės įkūrimas“ bei šventinis koncertas organizuoti kartu su visomis Neringos kultūros, švietimo įstaigomis, įmonėmis, organizacijomis.
* *Narystė Lietuvos kultūros centrų asociacijoje, Europos kultūros sostinių miestų kandidatų tinkle „Culture next“.*
* *LKS 2021 metais susiformavusių naujų iniciatyvų palaikymas.* 2022 m. lapkričio 11 d. projektas „Eko karta. Dorė“ Preiloje sutelkė vietos bendruomenę ir skirtingų specialybių atstovus diskutuoti ekologijos temomis, pasitelkiant kūrybines veiklas. Dalyvavo linijinių šokių grupė „Dorė“, laivybos Kuršių mariose temą atskleidė istorikas-muziejininkas Dainius Elertas. 2022 m. lapkričio 12 d. projekte „Išgyvenk, jei gali. Akmens amžiaus gyvenvietė Pervalkoje“ gyvai atskleistas akmens amžiaus žmogaus, gyvenusio pamario krašte, pasaulis – jo gyvenamoji aplinka, amatai, kasdieninės buities ypatybes, mitybos įpročiai.
* Įstaigos mėgėjų meno kolektyvai dalyvavo LKS 2021 metais sukurtų spektaklių viešuose atlikimuose: Šeiko šokio teatro spektaklyje-kelionėje „Laikas nė(e)rimui“ birželio 4, 5, 10, 11 d. ir operoje „Neringa“ Juodkrantėje rugpjūčio 10, 13 d.
* *Naujų kultūrinių maršrutų sukūrimas*. Žiobrinių šventės programoje paskutinį balandžio savaitgalį sukurtas gastronominis maršrutas „Ir pakeliausi, ir paragausi“, kurį įgyvendinant įsitraukė 10 Neringos kavinių restoranų, šventinį savaitgalį siūlančių žuvies patiekalus. Taip pat sukurtas „Akustinis Šiaurinės Nidos skerspjūvio maršrutas“ – 6 km. kelionė, kurios metu pasitelkdami tik savo klausą lankytojai kviečiami patirti pusiasalio garsyną, pereinant pusiasalį ties šiaurine Nida tarp rytinio ir vakarinio krantų. Maršrutą sudarė ir vedė garsinių patirčių moderatorė, kompozitorė Karolina Kapustaitė. Į grupinį maršruto patyrimą auditorija buvo kviečiama birželio 22 d., rugpjūčio 12 d., rugpjūčio 22 d.
* *Vietos žvejų tradicijas pristatančio renginio „Žiobrinės“ organizavimas* balandžio 29- gegužės 1 d. Renginio atrakcija – ant laužo kepama ypatingai paruošta ir ant karklo vytelių pamauta žuvis. Programą praturtino žvejų žaidimai, interaktyvūs edukaciniai, kūrybiniai užsiėmimai, tradicinės kultūros puoselėtojų pasirodymai, sveikatinimo veiklos**.** Į programos žemėlapį įsiliejo Neringos žvejai bei žuvies prekiautojai, kavinės ir restoranai, „Žiobrinėms“ ruošiantys ypatingus žuvies patiekalus. Edukacines veiklas vykdė Neringos sporto mokykla, Neringos muziejai, Kuršių nerijos nacionalinio parko direkcija, V. Miliūno biblioteka.
* *Tarptautinis folkloro festivalis „Tek saulužė ant maračių“ ir Joninės Neringoje birželio 22–24 d.* Projektas atskleidė regiono savitumą ir senąsias Neringoje, Kuršių nerijoje, puoselėjamas vertybes tradicinės kultūros kontekste, įtraukė platų spektrą raiškos elementų, vietos bei atvykstančias bendruomenes, įvairaus amžiaus grupių žmones. Surengta turininga bei patraukli meninė, pažintinė festivalio programa „Kaip muzika į Žemę atkeliavo“. Festivalis ragino šiuolaikinę visuomenę pažinti mūsų ir artimųjų kaimynų senąją protėvių kultūrą, įsitraukti į etnomuzikavimo, dainuojamosios tautosakos, tradicinio instrumentinio muzikavimo, gamtos, draugiškos aplinkos puoselėjimo veiklas, o kartu aktualizavo lietuvių palaikymą bei paramą nuo karo kenčiančiai ukrainiečių tautai. Festivalio metu atskleistas Ukrainos etninės kultūros, ypač muzikinio paveldo, specifiškumas, autentiškumas. Projekto metu įgyvendinti 38 renginiai 18 skirtingose Kuršių nerijos vietose, sulaukta apie 3778 lankytojų, 284 dalyvių. Festivalyje sulaukta dalyvių iš šių šalių: Ukrainos, Estijos, Latvijos, Rumunijos, Japonijos, Lietuvos. Dalyviai: folkloro ansambliai, modernaus folkloro atlikėjai, profesionalios muzikos ir teatro atlikėjai, edukatoriai, etnologai, gamtos gidai ir tyrėjai, profesionalūs menininkai, kūrėjai, amatininkai, tautodailininkai, vietos bendruomenių atstovai, kt. Joninių šventė Nidoje tiesiogiai transliuota LRT laidoje „Duokim garo!“.
* *Kūrybiniai, edukaciniai, meno terapijos užsiėmimai, bendruomeniškumą skatinantys užsiėmimai, atvykstančių menininkų ir bendruomenės susitikimai.* Neringos turizmo išteklius pristatančios lauko paskaitos bei ekskursijos Neringoje gyvenantiems ukrainiečiams, kalendorinių tradicinių švenčių edukacijos (Užgavėnių šiupinys, Velykų, Advento tradicijų pristatymas, kt.). Keramikos užsiėmimai Nidoje ir Preiloje, siuvinių dirbtuvės Preiloje, edukacinės programos apie senąsias žvejų dainas ir šių dienų žvejų pasakojimus Preiloje, Pervalkoje, Nidoje. Surengtų kūrybinių, edukacinių, bendruomeniškumą skatinančių užsiėmimų skaičius – 25.
* *Kūrybinės stovyklos vaikams ir jaunimui.* 2022 m. rugpjūčio mėn. surengta animacijos mokykla vaikams, rugpjūčio 3–6 d. muzikinė kūrybinė stovykla „Grok Neringoje“, rugpjūčio 15–25 d. Preiloje (kartu su Lietuvos žydų (litvakų) bendruomene) surengta muzikinio švietimo jaunimo vasaros stovykla „Skambanti Šiaurės Jeruzalė“.
* „*Bardų skvero“ programa.* Vasaros metu surengti koncertai, teatralizuoti pasirodymai visai šeimai.
* *Valstybinių švenčių, minėjimų renginių ciklai:* Lietuvos laisvės gynėjų (sausio 13 d.) dienai skirtų renginių ciklas, Vasario 16-ajai Lietuvos valstybės atkūrimo dienai skirti renginiai Neringoje, Kovo 11–ajai skirti renginiai Neringoje, Valstybės dienos (liepos 6 d.) renginiai Neringoje, Baltijos keliui (rugpjūčio 23 d.) skirti renginiai Neringoje.
* *Neringos miesto šventei skirtų reginių ciklas.* Įgyvendintalapkričio mėn. renginių programa „Neringai – 585!“, kuri sudaryta Neringos savivaldybės tarybai patvirtinus naują Neringos ištakų datą: 1437 m. lapkričio 11 d. Pagrindiniai renginiai, subūrę kurorto bendruomenę, įstaigas, organizacijas, vietos menininkus ir atlikėjus – „Kuršių nerijos pašto stočių maršrutas“ (pagal sukurtą žemėlapį, lapkričio 11 d.), koncertas „Gintarinis vakaras“ (lapkričio 12 d.), diskoteka „Didžiausi 8–9 deš. šokių superhitai!“ su Andriumi Tapinu ir kt. renginiai.
* *Šv. Kalėdų, Naujųjų metų renginių ciklas.* 2022 m. gruodžio mėn. suorganizuoti šventiniai renginiai: Kalėdų eglių įžiebimo šventės Nidoje ir Preiloje, advento vakarai, kūrybinės šventinių dovanų ir atvirukų dirbtuvės,Naujųjų metų koncertas „Amžina meilė“ (atlikėjai: Kristina Zmailaitė, sopranas, ir Edmundas Seilius, tenoras, kartu su styginių kvartetu „ARCHI QUARTETT“ bei pianiste Aušrine Garsonaite) Nidos katalikų bažnyčioje. Gruodžio 31 d. po koncerto Naujųjų metų sutikimas, lazerių šou ir diskoteka prie Kalėdų eglės Nidoje.
* *Kino filmų rodymas.* 2022 m. parodyti 43 skirtingų žanrų kino filmai. Preilos bendruomenės namuose surengtas „Užupio filmų festivalis Preiloje“. Kartu su Lietuvos kino centru surengtos „Lietuviškos kino klasikos dienos“, su Lietuvos kinematografininkų sąjunga – filmų festivalis „Baltijos banga“. Rodyti prancūzų, Ukrainos menininkų kurti filmai.
* *Menininkų parodos.* Nidos bendruomenės namuose surengtos 9 parodos: profesionalaus meno tapybos, fotografijos srities, Ukrainos menininkų, Neringos miesto partnerio Birštono kūrėjų paroda, Neringos bendruomenės kūrėjų pristatymai. M. K. Čiurlionio virtualios realybės paroda „Angelų takais“ vasaros metu sulaukė apie 1800 lankytojų.
* *Užsienio atlikėjų, šiuolaikinio cirko, nacionalinių kūrinių pristatymas Neringoje.* 2022 m. liepos 9 d. surengtas ansamblio „INEFFABILIS“ atlikėjų Emilės Ribokaitės (vokalas, perkusija, Lietuva), Vivianne Caragea (renesansinė fleita, Rumunija) ir Talítha-Cumi Witmer (renesansinė liutnia, Japonija) koncertas Nidos katalikų bažnyčioje. Rugpjūčio 4 d. suorganizuotas „Roeter-Kammer Duo“: Wolfgang Shroeter (vargonai, Vokietija) ir Uli Kammerer (saksofonas, Vokietija) koncertas Nidos katalikų bažnyčioje. Spalio 21 d. Neringoje pristatytas šiuolaikinio cirko „Kanta company“ spektaklis „107 Ways do Deal with Pressure“ kartu menininkų grupe „Žuvies akis“.

### *Svetainės „Kultūros sala“ turinio palaikymas, svetainės pritaikymas užsienio (anglų) kalba.*

* Sukurta svetainės kulturossala.lt versija anglų kalba <https://www.kulturossala.lt/en>

### *Kultūrinės veiklos komunikacijos priemonių įgyvendinimas*. Renginių reklaminių kampanijų įgyvendinimas, LRT TV ir LRT radijas, straipsniai spaudoje, reklaminiai maketai, dizaino paslaugos, renginių fotografavimas, filmavimas, video medžiagos montavimas, socialinių medijų reklamos kampanijų įgyvendinimas.

***Uždavinys „Sukurti kūrybinių rezidencijų vystymuisi palankią aplinką, skatinti objektų pritaikomumą kūrybinėms rezidencijoms ir jų sąveiką formuojant kūrybinių taškų sąveiką“.***

*Įgyvendintos šios priemonės:*

* *Kūrybinių rezidencijų ekosistemos sukūrimas ir vystymas.* Meno ir mokslo rezidencijų programa, apjungianti rezidavimo erdves ir stipendijas įvairių žanrų kūrėjams. Plėtojama 2021 m. įgyvendinta LKS programa „Kūrybinės rezidencijos: Europos dailininkų kūrybos centrai: nuo istorinio palikimo iki šiuolaikinės rezidencijos“, kuria tradicinėmis, šiuolaikinėmis ir IT formomis aktualizuota kultūrinio bendravimo erdvė tarp Europos kultūros ir atminties institucijų, dailininkų kolonijų fenomeno tyrinėtojų ir šiuolaikinių menininkų.

***Uždavinys „Padidinti kultūros produktų įvairovę, kokybę ir prieinamumą“.***

*Įgyvendintos šios priemonės:*

* *Šiuolaikinė opera-garsinis pasivaikščiojimas; renginių vertinimo sistemos technologijos; kultūros paslaugos gavėjų pasitenkinimo įvertinimo sistemos sukūrimas; įstaigos vykdomų veiklų, teikiamų paslaugų lankytojų pasitenkinimo vertinimo sistemos sukūrimas.* Kuriant centrolankytojų pasitenkinimo sistemą, buvo pasitelkta „ApexCount People Feedback“ klientų patirties tyrimo programa. Skirtingos apklausos (kelių pasirinktų renginių ir bendra) buvo patalpintos svetainėje www.kulturossala.lt bei planšetiniame įrenginyje, kuriame lankytojai galėjo palikti savo atsiliepimus tiesiogiai po renginių. Vertinimas vyko liepos–gruodžio mėnesiais. Bendrai bandomosiose apklausose lietuvių / anglų kalbomis dalyvavo 153 respondentai. Bendrą dalyvavimo centro organizuojamuose renginiuose patirtį labai gerai įvertino 54,5 %, gerai – 36,4 % lankytojų. Taip pat lankytojai nurodė, jog dalyvavimas būsimuose renginiuose labai tikėtinas (18,2 %) bei tikėtinas (63,6 %). Bendras pasitenkinimas centro teikiamomis paslaugomis ir organizuojamomis veiklomis viršija 86 %. Įvertinus surinktą informaciją ir įgytą patirtį, 2023 m. bus tęsiamas centro teikiamų paslaugų vertinimas. Taip pat, pasitelkus išorės ekspertus, bus sukurta ir išvystyta ilgalaikė turistų pasitenkinimo verslo teikiamomis paslaugomis vertinimo sistema. Minėtu laikotarpiu vykdant apklausą planšetėje, prieinamoje turizmo informacijos centro Nidoje lankytojams, vertintas ir turistų pasitenkinimas turizmo informacijos centro teikiamomis paslaugomis. Viso apklausoje lietuvių / anglų kalbomis dalyvavo 234 respondentai. Didžioji dauguma jų ieškojo informacijos apie lankytinas vietas, suvenyrus ir susisiekimą. Bendrai, turizmo informacijos centro Nidoje suteiktas paslaugas labai gerai įvertino 69,2 %, gerai – 12 % lankytojų.
* *Meno kolektyvų veiklos skatinimas*. Centre veikia 5 mėgėjų meno kolektyvai: linijinių šokių grupė „Dorė“, moterų choras „Smiltatė“ (II kategorija), kaimiškos muzikos kapela „Joldija“ (I kategorija), tautinių šokių grupė „Kalnapušė“ (I kategorija), folkloro ansamblis „Giedružė“ (I kategorija). Kolektyvų veikloje dalyvauja apie 90 Neringos gyventojų.

*Mėgėjų meno kolektyvų koncertai, spektakliai.* 2022 m. iš viso įvyko 44 renginiai, iš jų 9 renginiai centre, 33 renginiai išvykose Vilniuje, Klaipėdoje, Kretingoje, Telšiuose, Skuode, Palangoje, Alytuje, Kėdainiuose, Birštone, skirtingose Neringos gyvenvietėse, 2 renginiai užsienyje: Estijoje bei Sakartvele.

Moterų choras „Smiltatė“ (vad. V. Valys) 2022 m. birželio 12 d. dalyvavo Lietuvos vakarų krašto dainų šventėje, tautinių šokių kolektyvas „Kalnapušė“ (vad. R. Norvilienė, o nuo 2022 m. lapkričio mėn. – T. Baužas) rugsėjo 22–29 d. dalyvavo Sakartvelo lietuvių bendruomenės iš Tbilisio kultūriniame renginyje Sakartvele. 2022 m. kolektyvas šventė 20-ies metų sukaktį. Liaudiškos muzikos kapela „Joldija“ (vad. L. Vainutis) viešėjo tarptautiniame festivalyje ,,Harmonika“ Estijoje. Folkloro ansamblis „Giedružė“ (meno vad. A. Buržinskienė) 2022 m. šventė kolektyvo 20-ies metų sukaktį, rugsėjo 17 d. dalyvavo „Alytus – Lietuvos kultūros sostinė 2022“ renginyje „Mažosios Lietuvos etnokultūros dienos Lietuvoje. Etnofestivalis „Kultūros tiltas: Mažoji Lietuva–Dzūkija“. Moterų linijinių šokių grupė „Dorė“ (meno vad. J. Survilienė) įgyvendino LKS 2021 m. gimusį projektą „Eko karta. Dorė“. Kolektyvai dalyvavo LRT laidų „Duokim garo“ filmavimuose Vilniuje ir Neringoje.

* + 1. ***Atliekant turizmo informacijos funkcijas:***

*Neringos pristatymas tarptautiniuose, regioniniuose ir nacionaliniuose turizmo renginiuose bei turizmo informacijos sklaidos vykdymas, dalyvavimas respublikinėse ir tarptautinėse turizmo parodose:*

* Dalyvavimas tarptautinėje parodoje „Outdoor Riga“, Latvijoje (2022.04.08–10). Neringos ir Klaipėdos regiono turizmo ištekliai pristatyti bendrame Klaipėdos regiono stende. Parodoje iš viso dalyvavo 6 šalys, dalyvių skaičius – 147, lankytojų skaičius – 14 485;
* Dalyvavimas tarptautinėje grupinių kelionių parodoje „RDA Group Travel Expo“, Kelne, Vokietijoje (2022.04.26–27). Pristatyti Neringos turizmo ištekliai bendrame Lietuvos stende, bendradarbiaujant su VšĮ „Keliauk Lietuvoje“. Dalyvių skaičius – 230, lankytojų skaičius – daugiau kaip 2 tūkstančiai, iš kurių 75 % – turo operatoriai ir turizmo agentūros;
* Dalyvavimas turizmo rinkodaros asociacijos organizuotame pavasario turizmo verslo atstovų  B2B susitikime. Neringos turizmo ištekliai pristatyti verslo atstovų susitikime (2022.05.17);
* Dalyvavimas sveikatos ir SPA turizmo verslo misijoje „International Medical SPA conference and Barcamp Workshop“ Birštone 2022 m. birželio 9–10 d., Neringos turizmo išteklių pristatymas Vokietijos, Baltarusijos rinkoms;
* Dalyvavimas Alytaus gimtadienio šventėje „DZŪKIJA SUJUNGIA“. Neringos turizmo ištekliai pristatyti Neringos stende šventėje 2022.06.15–19;
* Dalyvavimas Jūros šventėje, Klaipėdoje. Neringos ir Klaipėdos regiono turizmo ištekliai pristatyti bendrame Klaipėdos regiono stende 2022.07.29–08 01;
* Dalyvauta festivalyje „Sostinės dienos“ Vilniuje. Neringos ir Klaipėdos regiono turizmo ištekliai pristatyti bendrame Klaipėdos regiono stende 2022.09.02–04;
* Dalyvauta XVII tarptautinėje parodoje „Reiselust“ Brėmene, Vokietijoje 2022.11.04–06, bendradarbiaujant su Neringos savivaldybės administracija ir VšĮ „Klaipėdos turizmo ir kultūros informacijos centras“. Kartu su tuo pačiu metu vykusiomis parodomis „CARAVAN Bremen“ ir „FISCH&FEINES“, sulaukta apie 38 129 lankytojų;
* Dalyvauta tarptautinėje turizmo parodoje „TT Warshaw“, Varšuvoje, Lenkijoje. Neringos ir kitų Lietuvos kurortų bei kurortinių teritorijų turizmo ištekliai pristatyti bendrame Lietuvos stende (2022.11.24–26);
* Suorganizuotos dvi ekskursijos Neringoje Ukrainos karo pabėgėliams (dalyvių skaičius –35 asm.).

*Turizmo rinkodaros priemonių įgyvendinimas:*

* Centro iniciatyva vasaros sezono metu parengta e-rinkodaros kampanija socialinėse medijose Facebook ir Instagram „More than“. Kampanija orientuota į Lenkijos, Latvijos ir Estijos rinkas, jos metu pasiekta 836 980 Facebook ir 345 095 Instagram socialinio tinklo vartotojų.
* Rudens sezono metu centras parengė ir įgyvendino socialinių medijų kampaniją video reels formatu „Message from the local“ Facebook ir Instagram tinkluose. Kampanija orientuota į Lietuvos, Latvijos ir Lenkijos rinkas, jos metu pasiekta 911571 Facebook ir 530 000 Instagram socialinio tinklo vartotojų.
* Įgyvendinta tikslinė Youtube kampanija Lenkijos rinkai „Discover Neringa“. Kampanijos metu pasiekta: 373 166 peržiūros ir 996 719 skelbimų parodymų.
* Vasaros rudens fotosesija, 761 objektų fotografijos.
* Kalėdinė žiemos objektų kampanija, 127 objektų fotografijos.

*Tarptautinių projektų įgyvendinimas:*

* Dalyvavimas partnerio teisėmis projekte „Tai ką matote, yra ne viskas ką gaunate: naujos informuoto ėjimo formos Kultūrinių peizažų skaitymas per daugiajutiminį suvokimą“ (angl. „What you see is not all you get: new forms of informed walking reading cultural landscapes through multi-sensory perception“), finansuojamame „Trumpo tinklo“ finansavimo iš Šiaurės šalių kultūros fondo paramos lėšomis.
* Dalyvauta partnerio teisėmis projekte „Žalieji įgūdžiai ateities turizmui“ (angl. „Green skills for future Tourism (G4T)“), finansuojamame Erasmus+ paramos lėšomis.

*Bendradarbiavimo bei turizmo paslaugų plėtros vykdymas:*

* Dalyvauta bendrose Pamario turizmo klasterio ir Lietuvos turizmo informacijos centrų asociacijos veiklose. Organizuotas Klaipėdos regiono turizmo informacijos centrų pažintinis turas, dalyvauta susirinkimuose, mokymuose ir kalėdinių sveikinimų iniciatyvoje.

*Turizmo informacijos centro interneto svetainės plėtra:*

* Iš dalies atnaujinta interneto svetainė [www.visitneringa.com](http://www.visitneringa.com) ir jos internetinės parduotuvės modulis.

*Informacijos apie turizmo galimybes kurorte sklaida:*

* Straipsnių / reportažų platinimas tikslinių rinkų žiniasklaidoje:

Jungtinėje Karalystėje:

* Bendras Klaipėdos regiono turizmo išteklių pristatymas spausdintame žurnale „World travel magazine“ ir jo el. versijoje <https://issuu.com/mediaworldgroup/docs/world_travel_magazine_2022_winter_web>, 104–105 psl.;

Lenkijoje:

* Bendras Klaipėdos regiono turizmo išteklių pristatymas išskirtiniame Lenkijos prabangių kelionių žurnale „All inclusive“, spausdintame žurnale ir el. versijoje, <https://www.all-inclusive.com.pl/nerynga-caloroczne-spa-na-swiezym-powietrzu-2/>;
* Neringos turizmo išteklių pristatymas Lenkijos žurnaluose „National Geographic Traveler“ ir „National Geographic Poland“ bei el. versijoje, <https://www.national-geographic.pl/artykul/niezapomniane-wakacje-na-litewskim-wybrzezu-co-robic-w-nidzie-i-okolicach>.

Lietuvoje:

* „Laikas pasisveikinti su kerinčiais Neringos horizontais, įkvėpti atostogų oro: lankytojų laukia naujienos“, LRT.LT;
* <https://www.lrt.lt/naujienos/gyvenimas/13/1700615/laikas-pasisveikinti-su-kerinciais-neringos-horizontais-ikvepti-atostogu-oro-lankytoju-laukia-naujienos>;
* „Neringa pasitinka vasarą: naujos erdvės ir sužibęs švyturys“, 15MIN.LT;
* <https://www.15min.lt/gyvenimas/naujiena/keliones/neringa-pasitinka-vasara-naujos-erdves-ir-suzibes-svyturys-1630-1683712>;
* Straipsnis „Didžiosios atostogos Neringoje“, žurnalas „Vakarai“, 2022 m. birželio–rugsėjo mėn.;
* Straipsnis „Didžiosios atostogos Neringoje“, žurnalas „Lamų slėnis“, 2022 m. birželio–rugpjūčio mėn.;
* Straipsnis „Naujai pradžiai rudens gėrybes dalija Kuršių nerija“, žurnalas „Vakarai“, 2022 m. spalio–lapkričio mėn.;
* Straipsnis „Šildanti skonių jūra Neringoje“, žurnalas „Vakarai“, 2022 m. gruodžio mėn.

Publikacijos nacionaliniuose portaluose turizmo dienai:

* „Neringa ruošiasi turizmo dienai: vilioja renginiais, skoniais ir naujais maršrutais”, DELFI.LT <https://www.delfi.lt/uzsakomasis-turinys/keliones/neringa-ruosiasi-turizmo-dienai-vilioja-renginiais-skoniais-naujais-marsrutais.d?id=91266321>;
* „Kuršių nerijos įkvėpimas: Neringa rugsėjį pasitinka šventiniu maršrutu ir nemokamais žygiais”, LRT.LT <https://www.lrt.lt/naujienos/gyvenimas/13/1782689/kursiu-nerijos-ikvepimas-neringa-rugseji-pasitinka-sventiniu-marsrutu-ir-nemokamais-zygiais>;
* „Neringa ruošiasi turizmo dienai: vilioja renginiais, skoniais ir naujais maršrutais”, 15MIN.LT <https://www.15min.lt/pasaulis-kiseneje/naujiena/per-lietuva/neringa-ruosiasi-turizmo-dienai-vilioja-renginiais-skoniais-naujais-marsrutais-642-1933646>.

*Žurnalistų priėmimų organizavimas.* Suorganizuoti informaciniai turai / priėmimai:

* Žurnalistų grupių iš Didžiosios Britanijos, Europos tautų folkloro festivalio „Europiada“, Lietuvos, Klaipėdos regiono priėmimas;
* Individualių žurnalistų iš Vokietijos ir Lietuvos priėmimas.

*Turizmo sklaidos priemonių gamyba:*

* Neringos, Juodkrantės ir Nidos žemėlapių-planų leidyba lietuvių, rusų, anglų, vokiečių kalbomis (20 000 vnt.);
* Papildyti individualių maršrutų tiražai: Neringos, Juodkrantės ir Nidos žemėlapiai-planai, individualūs maršrutai (LT, EN, DE, RU, LV, ESP, IT, FR kalbomis):
* „TOP 10 Nidoje“ lietuvių, anglų, lenkų, latvių kalbomis (10 000 vnt.),
* „Neringos švyturiai“ lietuvių, anglų, vokiečių kalbomis (5 000 vnt.),
* „Kopk kopa“ prancūzų, italų, ispanų, lenkų, latvių kalbomis (6 000 vnt.),
* „Neatrastoji Juodkrantės žemė“ lietuvių, prancūzų, italų, ispanų, lenkų, latvių kalbomis (12 000 vnt.),
* „Skulptūriška Neringa“ lietuvių, anglų, vokiečių, rusų kalbomis leidyba (4 000 vnt.);
* Reprezentacinės brošiūros „Neringa. Kuršių nerija“ leidyba lenkų kalba ir tiražo papildymas vokiečių kalba (1 700 vnt.);
* Atnaujintas paslaugų e-katalogas lietuvių ir anglų kalbomis;
* Leidinio „Neringa. Vasaros gidas“ parengimas ir leidyba 56 000 vnt. tiražu (2022 birželio– rugpjūčio mėn.);
* Kuriami produktai reklamuojant oficialią Neringos turizmo informacijos svetainę bei Neringos prekės ženklą:
  + Vizitinės kortelės (1 000 vnt.),
  + Polimeriniai lipdukai (1 000 vnt.),
  + Atvirlaiškiai (3 000 vnt.),
  + Suvenyrinės vėtrungės-magnetai (25 vnt.),
  + Gertuvės (100 vnt.),
  + Mob. telefono stoveliai (130 vnt.).

*Mokymų Neringos turizmo verslo atstovams organizavimas:*

* 2021 m. kovo 26 d. nuotoliniai mokymai „Bendradarbiavimo su svečiu etapai, pirmojo įspūdžio svarba“ (19 dalyvių);
* 2022 m. gegužės 27 d. nuotoliniai mokymai „Psichologiniai kliento tipai“ (19 dalyvių);
* 2022 m. gruodžio 2 d. Seminaras „Mobiliųjų duomenų įrankis apie užsieniečių judėjimą Lietuvoje“ (12 dalyvių);
* 2022 m. gruodžio 7 d. Seminaras Lietuvos pajūrio apgyvendinimo paslaugų teikėjams „Apgyvendinimo paslaugų reglamentavimas ir reikalavimai apgyvendinimo paslaugų teikėjams“ (7 dalyviai).
  1. **Pagrindinių veiklos rodiklių pokytis lyginant su praėjusiais metais**

|  |  |  |
| --- | --- | --- |
|  | ***2021 m.*** | ***2022 m.*** |
| *Vykdant kultūros funkcijas:* | | |
| Renginių skaičius, vnt. | 265 | 241 |
| Dalyvių ir lankytojų renginiuose Centre bei išvykstančiuose renginiuose skaičius, asm. | 61903 (skaičiuojami ir nuotolinių renginių lankytojai) | 21954 |
| *Vykdant turizmo informacijos funkcijas:* | | |
| Lankytojų turizmo informacijos centre skaičius, asm. | 12 985 lankytojai, iš jų lietuviai 9 535, užsieniečiai 3 450 | 12 868 lankytojai, iš jų lietuviai 5 708, užsieniečiai 7 160 |
| Tarptautinių parodų, verslo misijų, kuriose dalyvauta, skaičius, vnt. | 7 | 8 |
| *Facebook* paskyros Curonian Spit – Neringasekėjų skaičius, asm. | 7 200 sekėjų, įrašų pasiekta auditorija 561 000 vartotojų | 7 968 sekėjų, įrašų pasiekta auditorija 907 000 unikalių vartotojų |
| *Instagram* paskyros Curonian Spit – Neringa sekėjų skaičius, asm. | 4 000 sekėjų, 286 000 unikalių vartotojų | 5 020 sekėjų, 650 000 unikalių vartotojų |
| Oficialios Neringos turizmo informacijos svetainės visitneringa.com peržiūrų skaičius | 19 299 puslapio peržiūrų  11 666 unikalių vartotojų | 68 993 seansai, 49 000 unikalių vartotojų |
| Interneto svetainės kulturossala.lt unikalių lankytojų skaičius | Pasiekta 37 000 unikalių vartotojų, 133 000 puslapio peržiūrų. | Pasiekta 25 000 unikalių vartotojų, 58 830 puslapio peržiūrų. |
| *Facebook* paskyros „Kultūros sala“ pasiekta auditorija | 5 714 sekėjų, reklama pasiekė 500 tūkst. vartotojų, pasiektas susidomėjimas (*engagement*) 91 tūkst. vartotojų. | 5 967 sekėjų, puslapio pasiekiamumas 150300 unikalių vartotojų |

* 1. **Vidaus ir išorės problemos ir problemų sprendimų siūlomi būdai**

Problemos, kurios šiuo metu kyla dėl laikinai vykstančios pastato rekonstrukcijos – mažėjanti veiklos kokybė, silpnėjančios galimybės sugeneruoti lėšas už teikiamas paslaugas – planuojamos spręsti rengiant įstaigos įveiklinimo planą po pastato rekonstrukcijos, papildant įstaigos veiklą kūrybinių industrijų, kūrybinių rezidencijų vystymo funkcijomis.

1. **FINANSINĖS VEIKLOS ATASKAITA**
   1. **Savivaldybės biudžeto lėšos ir valstybės biudžeto lėšos**: iš viso – 608 950,0 Eur, iš jų darbo užmokesčiui – 408 394,0 Eur, įstaigos išlaikymui – 41 378,0 Eur, ilgalaikiam turtui – 19 782,0 Eur.

Kultūros ir jaunimo veiklos programa (Nr. 3) – 40 000,0 Eur, inovacijos projektams – 5000,0 Eur.

Turizmo, rekreacijos, smulkiojo ir vidutinio verslo plėtros programa (Nr. 7) – 76 694,0 Eur.

**3.2. Projektų lėšos:**

* Lietuvos kultūros taryba 17 820,0 Eur, iš jų 17 820,0 Eur – regioninių kultūros projektų („Tolygi raida“) lėšos.
* ES Erasmus+ programa – 9795,0 Eur.
* LR Kultūros ministerija – 3200,0 Eur.
  1. **Fizinių, juridinių asmenų paramos lėšos** – 1000,0 Eur. Parama už paslaugas, suteiktas neatlygintinai – 287,0 Eur.
  2. **Lėšos už mokamas paslaugas** – 16 672,0 Eur, iš jų darbo užmokesčiui – 13 378,0 Eur, atsiskaitymui už prekes ir paslaugas – 3294,0 Eur.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_